## Задача – Мързел

Автор: Ивайло Кенов

Мързела е голяма работа, ей! Всеки в днешно време го мързи... Ако може да свърши по-малко работа, а да дава повече акъл, цар щеше да е. По същия начин ще решаваме тази задача по мързеливия начин. Докато другите даскали ви дават да сортирате цели множества с числа, ние пък смятаме да бъдем готини и да ви дадем сортировка само на част от множеството. Кеф, а?

Да си дойдем на думата: даден ви масив от **N** на брой числа. Дадени са ви два индекса **А** и **B**. Вашата задача е да сортирате масива между индексите **A** и **B**, включително, и да отпечатате резултата.

### Вход

Входните данни ще бъдат прочитани от конзолата.

На първият ред ще бъде прочетено числото **N**.

На вторият ред ще бъдат прочетени двата индекса **A** и **B**, разделени с интервал.

На третия ред ще бъдат прочетени всички числа от масива, разделени с интервал.

Входните данни винаги ще бъдат валидни и в описания формат.

### Изход

Изходът от програмата трябва да бъде изпечатан на конзолата.

На единствения ред от изхода трябва да бъдат изведени сортираните елементи на масива, разделени с интервал.

### Ограничения

* **N** ще бъде от **1** до **9999**, включително.
* **A** и **B** ще бъдат от **0**до **N – 1**, включително.
* Числата в масива ще бъдат от **1** до **999999**, включително.
* Разрешеното време за изпълнение на програмата е 0.02 секунди. Лимит на паметта: 16 МБ.

### Примери

|  |  |
| --- | --- |
| **Вход** | **Изход** |
| 5  1 3  5 4 3 2 1 | 5 2 3 4 1 |

|  |  |
| --- | --- |
| **Вход** | **Изход** |
| 4  1 3  1 2 4 3 | 1 2 3 4 |