## Дърпане

Заекът най-после се докопал до торта от моркови, но когато животните от гората разбрали, им се приискало всички да я опитат. Заекът не е от споделящите, затова животните се наговорили да му я вземат. Планът е всичките едновременно да отидат и да издърпат тората от заека.

Всяко животно дърпа в посока, определена от 2 координати – X и Y – в евклидова координатна система, с определена сила. По-формално, силата и посоката се представят като вектор с координати X и Y. Освен това всяко животно дърпа с определена сила – число, което умножава вектора на дърпане.

По дадени векторите и силите на дърпане на всяко животно, изведете векторът на дърпане, който заека трябва да има, за да удържи тортата (т.е. тортата да остане на едно място при едновременно действие на всички вектори)

### Вход

Входните данни се четат от стандартния вход (конзолата).

На първия ред от стандартния вход се намира числото N – броя животни, които се опитват да откраднат тортата.

На всеки от следващите N ред се намират три числа, разделени с интервали – съответно X, Y и числото, определящо силата.

Входните данни ще са винаги валидни и в описания формат.

### Изход

Изходните данни трябва да се изведат на стандартния изход (конзолата).

На единствения ред от стандартния изход, изведете две числа X и Y, разделени с единствен интерввал – координатите на вектора, представляващ дърпането от заека.

### Ограничения

* N ще бъде положително число до 100 включително.
* X и Y са между -1000 и 1000.
* Разрешено време за работа на програмата: 0.1 секунди.
* Разрешена памет: 16 MB.

### Примери

|  |  |
| --- | --- |
| **Примерен вход** | **Примерен изход** |
| 3  1 1 0.5  2 0 1  0 2 2 | -2.5 -4.5 |