## Котараци

Едно село било толкова пусто, че вътре живяли само котараци с лъскави мустаци. Веднъж журналистът Котангенс решил да си направи статистика за най-новата си рубрика във вестник „3.14 часа“ и питал **някои** от котараците следния въпрос: **„Без да включваш себе си, колко от другите котараци имат същия цвят като теб?“**. Всичките котараци отговорили честно и данните са абсолютно коректни. Нито един котарак не е бил питан повече от веднъж. Напишете програма, която намира **минималния възможен брой котараци** в селото.

### Вход

Входът ще се чете от конзолата.

Входът се състои от един единствен ред – отговорите на питаните котараци, разделени със интервал (""), завършващи с числото „-1“, индикиращо край на входа.

Входните данни ще бъдат винаги валидни и в описания формат. Не е нужно да бъдат проверявани изрично от вашата програма.

### Изход

Изходът ще се извежда на конзолата.

Изходът се състои от един единствен ред – минималният възможен брой котараци в селото.

### Ограничения

* Разпитаните котараци ще бъдат между **1** и **50** включително.
* Всеки един от отговорите на котараците ще бъде между **1** и **1 000 000** включително.
* Позволено време за вашата програма: **0.4 секунди**.
* Позволена памет за вашата програма: **16 MB**.

### Примери

|  |  |  |
| --- | --- | --- |
| **Вход** | **Изход** | **Обяснения** |
| 1 1 2 2 -1 | 5 | В най-лошия случай има два котарака от един цвят, от които и двата са били питани. Има и три котарака от друг цвят, от които само двама са били питани. Общо 5. |
| 0 -1 | 1 | Един единствен самотен котарак. |
| 2 2 44 2 2 2 444 2 2 -1 | 499 | - |