## Задача 1 – Цели точки

Автор: Георги Георгиев

### В двумерната Евклидова равнина са дадени координатите на две целочислени точки S и Е. Под целочислени точки ще разбираме точки, чиито координати са цели числа. Намерете броя такива точки, лежащи на отсечката с начало точка S и край точка Е, включително (т.е. винаги отговорът ще е поне 2).

### Вход

Входните данни се четат от стандартния вход (конзолата).

На първия ред на стандартния вход се намират две цели числа, разделени с интервал – съответно X и Y координатата на точка S.

На втория ред на стандартния вход се намират още две цели числа, разделени с интервал – съответно X и Y координатата на точка E.

Входните данни ще са винаги валидни и в описания формат.

### Изход

Изходните данни трябва да се изведат на стандартния изход (конзолата).

На единствения ред на стандартния изход трябва да се изведе броя на точките, с целочислени координати, които лежат на отсечката SE.

### Ограничения

* Координатите на точките са цели числа между -1000000 и 1000000 (включително)
* Разрешено време за работа на програмата: 0.10 секунди.
* Разрешена памет: 16 MB.

### Примери

|  |  |
| --- | --- |
| **Примерен вход** | **Примерен изход** |
| 4 7  9 17 | 6 |
| -1 10  2 4 | 4 |
| 11 20  60 118 | 50 |